Dog‘istonning Xasavyurt tumanida jangarilarni qidirish bo‘yicha maxsus operatsiya o‘tkazilmoqda

Dog‘istonning Xasavyurt tumanida 12-fevral kuni tongda aksilterrorchilik operatsiyasi tartibi joriy etildi. Bu haqda respublika kuch tuzilmalari ma’lumotiga tayanib, “Interfaks” xabar beradi.

“Dog‘iston respublikasidagi Xasavyurt tumanining barcha hududida 05:00 dan aksilterrorchilik operatsiyasi tartibi joriy etildi. Bosqinchilar bilan bog‘liq shaxslarni aniqlash uchun rejaviy tadbirlar o‘tkazilmoqda”, — deyiladi manbada.
Operatsiyaga IIV ichki qo‘shinlari, shuningdek, Federal xavfsizlik xizmati maxsus bo‘linmalari ham jalb etilgan.
Eslatib o‘tamiz, 21-yanvar kuni Dog‘istonning Tabasaran tumanida aksilterror operatsiyasi tartibi joriy etilgan edi.